प्लेन में बोर्ड करना एयरपोर्ट पर नेवीगेट (navigate) करना
टेकऑफ से लगभग आधे घंटे पहले, गेट अटेंडेंट बोर्डिंग समय की घोषणा करेंगे। बोर्डिंग विभिन्न खंडों में या तो समूहों/सेक्शन्स में (किसी अक्षर के आधार पर) या रोज़ (rows)/सीटों के आधार पर की जाती है। अपने बोर्डिंग पास को देखिये कि क्या आप किसी समूह के भाग हैं, और अगर नहीं हैं, तब अपनी रो या रोज़ के सेक्शन  की घोषणा होने की प्रतीक्षा करिए।  जहाज़ में सबसे पहले फ़र्स्ट क्लास वाले चढ़ते हैं, उसके बाद बिज़नेस क्लास वाले और उसके बाद दिव्याङ्ग और गोद के बच्चे। हालांकि हमेशा ऐसा नहीं होता है, मगर लाइन में आगे जगह ले लेना अक्सर बेहतर होता है ताकि आपके सामान के लिए ओवरहेड बिन्स में जगह मिल जाये। वरना, अगर स्टोर करने की जगह समाप्त हो जाएगी, तब आपके बैग्स को चेक इन करना पड़ेगा। बोर्डिंग के लिए लाइन में इंतज़ार करने के बाद, आपके बोर्डिंग पास की जांच करने के लिए, प्लेन के दरवाज़े के पास एक गेट अटेंडेंट होगा। अगर आप अंतर्देशीय उड़ान में होंगे तब, अपना बोर्डिंग पास गेट अटेंडेंट को दे दीजिये जो उसे स्कैन करेगा (एक टर्मिनल के नीचे रख कर), मगर आपको यहाँ पर अपनी आईडी की ज़रूरत नहीं पड़ेगी। अगर आप विदेश यात्रा पर जा रहे होंगे, तब इस स्थान पर आपको फिर से अपना पासपोर्ट दिखाना पड़ेगा। जांच के बाद अपना बोर्डिंग पास अपने हाथ में ही रखिए, चूंकि हो सकता है कि आपको इसे एक और अतिरिक्त फ़्लाइट अटेंडेंट को प्लेन में दिखाना पड़े। हालांकि अधिकतर बरामदे छोटे होते हैं, मगर कुछ गेट ऐसे भी हो सकते हैं जहां दूसरों की तुलना में बरामदे अधिक लंबे और घुमावदार हों। आम तौर पर बोर्डिंग पास की जांच के बाद यात्रियों की भीड़ हो जाती है, इसलिए हो सकता है कि आपको प्लेन में बोर्ड करने से पहले भी लाइन में इंतज़ार करना पड़े। यह सुनिश्चित करने के लिए कि आप सही दिशा में जा रहे हैं, अपनी सीट एक बार फिर से जांच लीजिये, और अपनी रो के नंबर पर नज़र रखिए। अगर आपको मदद की ज़रूरत हो, तब आसपास के लोगों से पूछ लीजिये कि कौन सी सीटें किस रो की हैं और बाद में यह भी कि कौन सा अक्षर किस सीट के लिए है (यहाँ पर "सब एक जैसी हैं" वाली बात काम नहीं करती)। अधिकांश फ़्लाइट अटेंडेंट आपकी फ़्लाइट के लिए सप्लाईज़ (supplies) तैयार करने में व्यस्त होंगे। अगर तब भी आपको अपनी सीट ढूँढने में और अधिक मदद की ज़रूरत हो, तब करीब वाली रो की किसी भी खाली सीट पर बैठ जाइए और जब फ़्लाइट अटेंडेंट आपकी सीट बेल्ट की जांच करने आए तब उससे पूछ लीजिये। जब आपको अपनी सीट मिल जाये, छोटे बैग को कुर्सी के नीचे रखिए, और बड़े कैरीऑन के लिए ओवरहेड बिन में जगह देखिये। यह काम अक्सर उतना आसान नहीं होता है, इसलिए अगर ज़रूरी हो तो बैग रखने की जगह ढूँढने के लिए फ़्लाइट अटेंडेंट की सहायता ले लीजिये। जब आपको अंततः अपनी सीट मिल जाये, तब छोटा वाला कैरी ऑन, अपने सामने वाली सीट के नीचे रख दीजिये। आपका काम हो गया है! अब यह समय है शांति से बैठ कर आराम करने का, जबकि आपको शान से अपने गंतव्य तक ले जाया जाएगा। फ़्लाइट के दौरान कभी कभार आपको मुफ्त खाना और ड्रिंक्स मिल सकती हैं (यह आपके कैरियर और फ़्लाइट की लंबाई पर निर्भर करेगा)। अगर ज़रूरत हो, तब प्लेन के अगले और पिछले हिस्से में रेस्ट रूम होते हैं। किसी भी और जानकारी के लिए फ़्लाइट अटेंडेंट से संपर्क करिए। हालांकि अनेक एयरलाइंस आपको ऑनलाइन चेक-इन और अपना बोर्डिंग पास प्रिंट करने (अगर आपके पास चेकिंग सामान नहीं हो) दे सकती हैं, मगर आप व्यक्तिगत रूप से भी ऐसा कर सकते हैं। अपने एयरलाइन कैरियर वाले सेक्शन में जाइए, और अपने काउंटर की लोकेशन पता कर लीजिये। जब आप फ्रंट डेस्क पर पहुँचें, बस उन्हें अपना नंबर बताइये और अपना आईडी दीजिये, और उन्हें आपका बोर्डिंग पास ऑटोमेटिकली (automatically) प्रिंट कर देना चाहिए और आपसे चेक्ड सामान के बारे में पूछना चाहिए।  अगर आपके पास लेओवर्स (layovers) के कारण अनेक फ़्लाइट्स हों, तब अटेंडेंट से कहिए कि सभी फ़्लाइट्स के लिए बोर्डिंग पास प्रिंट कर दें। कुछ लोग तो इसे अपने आप कर देते हैं, मगर अगर वे नहीं करते हैं तब कह देना बेहतर होता है। चेक्ड सामान आम तौर पर 15 किलो से कम होना चाहिए वरना उसके लिए प्रति किलो 200 रुपये से अधिक देना पड़ सकता है। हालांकि यह प्रत्येक एयरलाइन में फर्क हो सकता है, इसलिए अपनी एयरलाइन की जरूरतों के बारे में ऑनलाइन पता कर लीजिये। अगर आप चेकिंग बैग्स की चिंता नहीं करना चाहते हैं, तब आपको एक कैरी ऑन (carry on) आइटम और एक व्यक्तिगत आइटम ले जाने की अनुमति होता है – एक आपके सामने वाली सीट के नीचे जाता है, और एक आपकी सीटों के ऊपर बने ओवरहेड (overhead) बिन (bin) में रखा जाता है। गेट अटेंडेंट से पूछिये कि क्या आपका बैग इतना छोटा है कि उसे कैरी ऑन के रूप में ले जाया जा सकता है। अगर आप अपना बोर्डिंग पास ऑनलाइन प्रिंट कर लेते हैं तथा आपके पास चेकिंग सामान नहीं है तब आप एयरलाइंस काउंटर पर रुकने से बच सकते हैं। अगर आपका बोर्डिंग पास हाथ में हो, और आपका कैरी ऑन सामान तैयार हो, आप सिक्यूरिटी की ओर जा सकते हैं। अपना बोर्डिंग पास या किसी प्रकार का आईडी – आपका ड्राइवर्स लाइसेन्स या पासपोर्ट (अगर आप देश से बाहर जा रहे हों तब पासपोर्ट ही होना चाहिए) – तत्काल उपलब्ध रहना चाहिए। सुरक्षा अधिकारी आपके बोर्डिंग पास और आईडी की जांच करेगा, और फिर आप सफलतापूर्वक सुरक्षा जांच से निकल सकते हैं। आपके सभी सामान को बिन्स (bins) में रखा जाना होता है जिसे एक एक्स रे मशीन में से जाना होता है जबकि आपकी जांच एक अलग मशीन में होती है जो शरीर को स्कैन (scan) कर सकती है या उसे एक वैंड स्कैनर (wand scanner) से जांचा जाता है (विशेषकर उनको, जिनके बारे में पता होता है कि उन्हें मेडिकल डिवाइसेज़ लगी हैं)।  एयरपॉर्ट्स सिक्यूरिटी के मामले में बहुत मीन मेख निकालते हैं, मगर वे इस बारे में बहुत कुछ बताते भी रहते हैं। सिक्यूरिटी से सफलतापूर्वक निकलने के लिए क्या करना चाहिए, इस बारे में दिये गए संकेतों को ध्यान से देखिये, और अगर तब भी कोई शक हो तब किसी से मदद मांगिए। तरल पदार्थ और लैपटॉप, अन्य आइटम्स से अलग बिन में होने चाहिए। आपकी जेब के कोई भी आइटम (जिनमें गम (gum) और बिना इस्तेमाल की हुई गम्स भी शामिल हैं), एक्स रे से स्कैन किए जाने के लिए बिन्स में रखे जाने चाहिए। इसके साथ, सभी एयरपोर्ट्स चाहते हैं कि धातु से बनी कोई भी वस्तुएँ बिन्स में ही रखी जाएँ (उनमें आपके धातु के झुमके तथा अन्य आभूषण भी शामिल हैं)। कुछ सिक्यूरिटी चेकपॉइंट्स पर आपको बेल्ट, जूते और जैकेट भी निकालने होते हैं; उन संकेतों को देखिये जिनसे आपको पता चल सके कि क्या आपके एयरपोर्ट पर भी वैसा कुछ है। कुछ एयरपोर्ट्स चाहते हैं कि आप अपने मोज़े भी उतार दें, मगर यह सब जगह फ़र्क होता है। अगर आपके सामान या आपमें कुछ समस्या होगी तब सुरक्षा अधिकारी आपको पूरी प्रक्रिया में गाइड (guide) करेंगे। अपना बैग फिर से पैक करिए और जूते पहनिए, ताकि आप जा कर सही टर्मिनल पर बैठ कर, अपने प्लेन का इंतज़ार कर सकें! अपने टर्मिनल (आम तौर पर एक अक्षर) और गेट (एक नंबर) की  जानकारी के लिए अपने बोर्डिंग पास की जांच करिए। आपको उस क्षेत्र की जानकारी देने के लिए बहुत संकेत लगे होंगे, परंतु अगर आप अपना गेट या टर्मिनल नहीं लोकेट (locate) कर सकें, तब आप सीधे सीधे एयरपोर्ट या एयरलाइन के किसी कर्मचारी से सहायता मांग लीजिये। अगर आपे बोर्डिंग पास पर टर्मिनल नंबर नहीं लिखा हो (ऐसा बहुत कम ही होता है), तब इसकी जगह किसी मॉनिटर पर अपनी फ़्लाइट का शिड्यूल देखिये। हवाई अड्डे पर समय से पहले पहुँच जाना हमेशा ही अच्छा होता है, ताकि बोर्ड करने से पहले, अगर आपको ज़रूरत पड़े, तब आपके पास समय रहे।  बाथरूम जाने के लिए, खाने के लिए कुछ लेने के लिए, या आज़ादी के अंतिम कुछ मिनटों का इस्तेमाल हवाई अड्डे के वाई-फ़ाई से कनेक्ट होने के लिए। आम तौर पर बोर्डिंग, टेकऑफ (takeoff) से आधे घंटे पहले शुरू होती है, इसलिए आपके पास नष्ट करने के लिए बहुत समय हो सकता है।  यह ध्यान रखिएगा कि आप अपने गेट से बहुत दूर न चले जाएँ और अपनी फ्लाइट के बारे में कोई महत्वपूर्ण जानकारी या जल्दी बोर्ड करने का कोई अवसर आपके हाथ से न निकल जाये। अगर आप चाहें, तो गेट के काउंटर पर उपस्थित फ़्लाइट अटेंडेंट से अपनी सीट बदलने के बारे में बात कर सकते हैं। यही एकमात्र अवसर होता है जब आप कोई और सीट पकड़ सकते हैं या बिज़नेस अथवा फ़र्स्ट क्लास में अपग्रेड हो सकते हैं।
बोर्ड करने की घोषणा का इंतज़ार करिए: अपने बोर्डिंग पास की जांच करवाइए: प्लेन की ओर जाने वाले बरामदे में जाइए: प्लेन में प्रवेश करिए: अपने कैरी ऑन आइटम्स को रख दीजिये: आराम से बैठ जाइए: अपना बोर्डिंग पास प्रिंट करिए और अपने सामान को चेक करिए: सिक्यूरिटी की ओर जाइए: अपना गेट/टर्मिनल पता करिए: ठहर कर अपने प्लेन का इंतज़ार करिए:
https://www.wikihow.com/Board-a-Plane https://www.wikihow.com/Board-a-Plane
Boarding the Plane Navigating the Airport